OzLabs/hebrew-wiki-articles huggingface dataset:
כוח האכיפה

ממוזער
כוח האכיפה (באנגלית: Implementation Force, בקיצור: IFOR) היה כוח רב-לאומי בהובלת נאט"ו לאכיפת השלום בבוסניה והרצגובינה, אשר פעל במשך שנה אחת, מ-20 בדצמבר 1995 עד 20 בדצמבר 1996, תחת שם הקוד Operation Joint Endeavour.

== רקע ==
נאט"ו היו אחראיים ליישום הסכם דייטון. 

כוח האכיפה החליף את כוח שמירת השלום של האו"ם UNPROFOR, אשר הגיע ב-1992 והעברת הסמכות ממנו לכוח האכיפה התקבלה בהחלטה 1031 של מועצת הביטחון של האו"ם. כ-60,000 חיילי נאט"ו בנוסף לכוחות ממדינות שאינן חברות נאט"ו נפרשו בבוסניה והמבצע החל ב-6 בדצמבר 1995.
טנק [[צ'אלנג'ר 1 של הכוחות המזוינים של בריטניה ועליו סימון כוח האכיפה.]]
אדמירל לייטון סמית ג'וניור היה מפקד כוח האכיפה. הוא פיקד על הכוחות ממפקדה בזאגרב ובהמשך מסרייבו. 

בשיאו היו בכוח האכיפה חיילים מ-32 מדינות וגודלו היה כ-80,000 חיילים בסך הכל. בשלבים הראשונים הכוח הורכב ברובו מחיילי UNPROFOR שנשארו במקום והחליפו את התג של האו"ם בתג של כוח האכיפה.
חיילים רוסים ואמריקאים במהלך סיור משותף סביב העיר זורניק ב-1996.
חברות נאט"ו שהשתתפו בכוח היו: בלגיה, קנדה, דנמק, צרפת, גרמניה, איטליה, לוקסמבורג, הולד, נורווגיה, פורטוגל, ספרד, טורקיה, ארצות הברית ובריטניה. מדינות שאינן חברות נאט"ו ואשר שלחו חיילים גם כן היו: אוסטרליה, אוסטריה, בנגלדש, צ'כיה, מצרים, אסטוניה, פינלנד, הונגריה, לטביה, ליטא, מלזיה, ניו זילנד, פקיסטן, פולין, רומניה, סלובקיה, שוודיה, רוסיה ואוקראינה.

ב-21 בדצמבר 1996 הוחלף כוח האכיפה בכוח הייצוב. בוסניה]]

==קישורים חיצוניים==

קטגוריה:נאט"ו
קטגוריה:מלחמת בוסניה
קטגוריה:כוחות שמירת שלום בין-לאומיים
סייני

סֶיינִי (בפולנית: Sejny) היא עיירת מחוז בפרובינציית פודלסיה שבצפון-מזרח פולין, בסמוך לגבול ליטא ועל גדות נהר מאריחה. עד השואה התקיימה בה קהילה יהודית.

==תולדות היישוב==
סייני נזכרת לראשונה בשנת 1552 ככפר בבעלות אצולה, ובשל מיקומה בנתיב סחר בין פולין וליטא ועריכת ירידים במקום, בשנת 1593 הוענקו לה זכויות עיר.

בחלוקת פולין השלישית, בסוף המאה ה-18, נכללה העיירה בתחום פרוסיה, ובשנת 1815 נכללה בתחום פולין הקונגרסאית. במהלך המאה ה-19 נפתחו בעיירה מספר מפעלים, ואוכלוסייתה גדלה. בשנת 1919 נערכה שם התקוממות סייני.

==יהודי סייני==
יהודים ישבו בעיירה עוד במאה ה-17, ובשנת 1778 נחנך בה בית כנסת מפואר. מסוף המאה ה-18 גדלה האוכלוסייה היהודית בעיירה, עד שהגיעה בשנת 1857 ל-2,368 איש, רוב תושביה, חרף האיסור הרשמי על התיישבות יהודים באזור. הקהילה המקומית נודעה ברבניה שהיו מפורסמים בליטא כולה, בהם: רבי יהודה בכרך מחבר "נימוקי הגרי"ב" על כל התלמוד הבבלי וספרים נוספים; רבי משה יצחק אביגדור, מחבר "פרדס רמונים", שאף יסד בעיר ישיבה גדולה בסגנון ישיבת וולוז'ין; רבי משה בצלאל לוריא, מגדולי דורו, והרב חיים פישל אפשטיין.

מסוף המאה ה-19 התקיימה בעיירה פעילות ציונית, ומראשית המאה ה-20 התקיימה בה גם פעילות של הבונד. במהלך הכיבוש הגרמני של העיירה במהלך מלחמת העולם הראשונה, פרעו אלו ביהודיה.

בין מלחמות העולם נמנו בעיירה 661 יהודים בלבד, אך נמשכה בה הפעילות הציונית, לצד פעילות של אגודת ישראל, שהפעילו ביישוב בתי ספר ותנועות נוער מטעמם.

===בשואה===
בספטמבר 1939 נכנסו לעיירה חיילי הצבא האדום, אך בהתאם להסכם ריבנטרופ–מולוטוב, עברה העיירה לשליטת הגרמנים. עם כניסת הגרמנים לעיירה, החלו בביצוע מעשי התעללות ביהודיה, וב-26 באוקטובר 1939 גירשו את כל היהודים שנותרו בעיירה אל עבר הגבול הליטאי.

573 היהודים שגורשו מהעיירה שהו למעלה משבועיים בשדה פתוח בשטח ההפקר הסמוך לגבול, בקור עז וללא מזון, וחלקם נפטרו במקום. משם כמה משפחות הגיעו לסובאלק, והיתר הצליחו לעבור את הגבול לליטא, ולהתפזר ביישובים שונים בה. לאחר פרוץ מבצע ברברוסה וכיבוש ליטא בידי הגרמנים נספו רובם.

==קישורים חיצוניים==

* 
* [https://web.archive.org/web/20180513201600/http://moreshet.pl/he/node/1366 סיני] ב[https://web.archive.org/web/20151026025431/https://web.archive.org/web/20180513201600/http://moreshet.pl/ אתר מרכז מורשת יהדות פולין]
* 
* 
* 

==הערות שוליים==

קטגוריה:פודלסיה: יישובים
קטגוריה:שואת יהודי פולין: קהילות
קטגוריה:פודלסיה: עיירות יהודיות
צ'שאנוב

צ'שאנוב (בפולנית: Cieszanów; ביידיש: ציעשינאוו) היא עיירה במחוז לובאצ'וב שבפרובינציית פודקרפצקיה בפולין, בה התקיימה עד השואה קהילה יהודית גדולה.

==תולדות היישוב==
צ'שאנוב נזכרת לראשונה בסוף המאה ה-15, ובמחצית השנייה של המאה ה-16 הוענקו לה זכויות עיר. במהלך המאה ה-17 הייתה העיירה למרכז מסחר ומלאכה חשוב, ובחלוקת פולין בשנת 1772 נכללה בתחום גליציה האוסטרית. בשנת 1900 פגעה בעיירה שרפה גדולה, שכילתה את רוב בתי היישוב.

==יהודי צ'שאנוב==
שרידי בית הכנסת בצ'שאנוב.
התיעוד הראשון לישיבת יהודים בעיירה הוא מראשית המאה ה-17, אשר עסקו בעיקר במסחר, במלאכה ובחלפנות. במהלך פרעות ת"ח ות"ט באמצע אותה מאה נפגעה קשות הקהילה המקומית. בשנים שלאחר מכן שוקמה הקהילה, ובמהלך המאה ה-19 גדלה האוכלוסייה היהודית בעיירה, עד שבסוף אותה מאה נמנו ביישוב 2,777 יהודים.

לאחר מאורעות מלחמת העולם הראשונה עזבו את העיירה כמחצית מיהודיה, ושרידי הקהילה השתקמו הסיוע הג'וינט וארגוני עזרה הדדית. בין מלחמות העולם נמנו בעיירה 939 יהודים, פחות ממחצית מתושביה, והתקיימה בה פעילות ציונית ופעילות של הבונד. בתקופה זו פעלו בעיירה אדמו"רים משושלת צאנז-שינאווא, רבי שמחה ישכר בער הלברשטאם, חתנו רבי אריה לייבוש רובין (משושלת רופשיץ-גלגוב) ובנו רבי יחזקאל שרגא. כך גם פעלה במקום קהילה של חסידי בעלזא, וכן קבוצה קטנה של חסידי רוז'ין - טשורטקוב.

===בשואה===
עם כיבוש העיירה בידי הגרמנים בתחילת מלחמת העולם השנייה, החלו אלו בביצוע מעשי התעללות פומביים ביהודיה, תוך חטיפתם לעבודות כפייה משפילות. כעבור מספר ימים נכנסו לעיירה חיילי הצבא האדום, אך השליטה בעיירה הושבה לגרמנים בהתאם להסכם ריבנטרופ מולוטוב. טרם כניסת הגרמנים, הספיקו רובם המוחלט של יהודי העיירה להימלט מזרחה, אל עבר השטח הסובייטי.

בתחילת שנת 1940 הקימו הגרמנים מחנה עבודה בעיירה, בו רוכזו קרוב ל-4,000 יהודים. מחנה זה חוסל בסוף שנת 1940. בפברואר ובמרץ 1942 הביאו הגרמנים לעיירה 817 יהודים שגורשו מטומשוב לובלסקי וכ-500 יהודים שגורשו ממיילץ. כעבור מספר שבועות שולחו אלו למחנה ההשמדה בלז'ץ הסמוך.

בשנות השישים של המאה הקודמת ערכו הניצולים כינוסים ואף הוציאו ספר זיכרון לתושבי העיירה

==קישורים חיצוניים==

* 
* 
* [https://web.archive.org/web/20160623230241/http://moreshet.pl/he/node/578 צ'שאנוב] ב[https://web.archive.org/web/20151026025431/http://moreshet.pl/ אתר מרכז מורשת יהדות פולין]
* 
* 
* 
* 

קטגוריה:פודקרפצקיה: יישובים
קטגוריה:גליציה
קטגוריה:שואת יהודי פולין: קהילות
קטגוריה:פודקרפצקיה: עיירות יהודיות
קטגוריה:יישובים שהוקמו במאה ה-16
הסדרה השוודית (1910–1924)

הסדרה השוודית (בשוודית: Svenska Serien) הייתה טורניר-כדורגל במסגרת ליגה הראשון שהתקיים בשוודיה, בין השנים 1910–1924 והיא הייתה ליגת הכדורגל המקצועני בשוודיה בשנים אלו.

==מבנה הליגה==
מבנה הליגה לא היה קבוע, ומספר הקבוצות שהשתתפו נעו בין 4–12 קבוצות, שקיימו ביניהן שני מפגשים, האחד בבית והשני בחוץ, ובסך הכל שיחקו בין 6–18 משחקים בעונה סדירה. עם זאת, חלק מהעונות מעולם לא הושלמו, ובשנתיים האחרונות חולקו הקבוצות לשני בתים: מזרח (סטוקהולם, נורשפין וסביבתם) ומערב (גטבורג וסקונה).

לכל אורך שנות הפעילות, נשמרה שיטת חלוקת הנקודות בדרך זו: על כל ניצחון קיבלה הקבוצה המנצחת 2 נקודות, על תיקו נקודה אחת ובעבור הפסד 0 נקודות.

==סטטיסטיקה==
===הכי הרבה זכיות===
{| class="wikitable" style="width:200px;"
|-
!#!!מועדון!!זכיות
|-
|bgcolor=#FFDF00|1||bgcolor=#FFDF00|גטבורג||bgcolor=#FFDF00|7
|-
|2||ארגריטה||4
|-
|3||גאיס||1
|}
===הכי הרבה סגניות===
{| class="wikitable" style="width:200px;"
|-
!#!!מועדון!!סגניות
|-
|bgcolor=#FFDF00 rowspan="2"|1||bgcolor=#FFDF00|AIK סולנה||bgcolor=#FFDF00|5
|-
|bgcolor=#FFDF00|ארגריטה||bgcolor=#FFDF00|5
|-
|rowspan="2"|1||גאיס||1
|-
|יורגודן||1
|}
===נתוני כל הזמנים (1910–1924)===
{| width="70%" border="1" cellspacing="0" cellpadding="4"
|----- valign="top" bgcolor="#EFEFEF"
! #
! מועדון
! מספרעונות
! מספרמשחקים
! ניצחונות
! תיקו
! הפסדים
! שערי זכות
! שערי חובה
! הפרששערים
! נקודות
! תקופה
|-----
| 1
| גטבורג
| 11
| 111
| 68
| 17
| 26
| 290
| 137
| 
| 153
| 1910-1924
|-
| 2
| ארגריטה
| 11
| 110
| 65
| 17
| 28
| 285
| 133
| 
| 147
| 1910-1924
|-
| 3
| AIK סולנה
| 11
| 110
| 54
| 16
| 40
| 270
| 232
| 
| 124
| 1910-1924
|-
| 4
| יורגודן
| 10
| 97
| 28
| 20
| 49
| 148
| 210
| 
| 76
| 1911-1924
|-
| 5
| נורשפין
| 9
| 100
| 22
| 16
| 62
| 139
| 285
| 
| 60
| 1910-1924
|-
| 6
| גאיס
| 4
| 48
| 24
| 8
| 16
| 105
| 76
| 
| 56
| 1915-1924
|-
| 7
| הלסינגבורג
| 4
| 48
| 21
| 11
| 16
| 80
| 70
| 
| 53
| 1916-1924
|-
| 8
| המרבי
| 3
| 38
| 16
| 8
| 14
| 67
| 63
| 
| 40
| 1920-1924
|-
| 9
| אסקילטונה
| 4
| 52
| 16
| 7
| 29
| 95
| 148
| 
| 39
| 1910-1924
|-
| 10
| מאלמה IFK
| 3
| 38
| 16
| 2
| 20
| 61
| 94
| 
| 34
| 1920-1924
|-
| 11
| מאלמה
| 2
| 28
| 10
| 3
| 15
| 53
| 66
| 
| 23
| 1920-1923
|-
| 12
| IK סליפנר
| 2
| 20
| 10
| 1
| 9
| 30
| 38
| 
| 21
| 1922-1924
|-
| 13
| גטבורג FF
| 1
| 14
| 5
| 3
| 6
| 24
| 24
| 
| 13
| 1910
|-
| 14
| ויקינגרנה
| 1
| 14
| 4
| 3
| 7
| 28
| 38
| 
| 11
| 1910
|-
| 15
| אופסלה
| 2
| 20
| 4
| 3
| 13
| 36
| 51
| 
| 11
| 1912-1914
|-
| 16
| וסטמנלנד-נרקה
| 1
| 14
| 3
| 3
| 8
| 25
| 50
| 
| 9
| 1910
|-
| 17
| מריהברג
| 1
| 6
| 1
| 1
| 4
| 9
| 11
| 
| 3
| 1911-1912
|-
! colspan="31" style="text-align:left" |<small>מקור: [http://www.aik.se/fotboll/historik/svenskaserien/svenskaserien_maraton.html אתר AIK סולנה] </small>
|}

==ראו גם==
* אָלְסְוֵנְסְקָאן

שוודיה
שוודיה
קטגוריה:תחרויות כדורגל בשוודיה
*
פרושוביצה

פְּרוֹשׁוֹבִיצָה (בפולנית: Proszowice; ביידיש: פראשעוויץ) היא עיירת מחוז בפרובינציית פולין קטן שבפולין, כ-25 ק"מ צפונית מזרחית לקרקוב ועל גדת נהר שרניאבה, בה התקיימה עד השואה קהילה יהודית גדולה.

==תולדות היישוב==
פרושוביצה נזכרת לראשונה בשנת 1222, ובשנת 1358 הוענקו לה זכויות עיר. במהלך המאה ה-15 התקיימו בעיירה ימי שוק שבועיים, והיא הפכה למרכז מלאכה אזורי. במהלך המאה ה-17 דעכה העיירה, בשל שריפות, מגפות ופשיטות שפקדו אותה.

בחלוקת פולין בסוף המאה ה-18 נכללה העיירה בתחום ממלכת הבסבורג, ובשנת 1815 נכללה בתחום פולין הקונגרסאית. בשנת 1869 נטלו הרוסים את זכויות העיר של היישוב, ואלה הושבו לו רק בשנת 1923, תחת שלטון הרפובליקה הפולנית השנייה.

==יהודי פרושוביצה==
אנדרטה לזכר קרבנות פרושוביצה בבית הקברות היהודי.
יהודים ישבו בעיירה עוד טרם פרעות ת"ח ות"ט, אך יישוב זה נחרב במהלך מאורעות אלו. מהמחצית השנייה של המאה ה-19 התקיימה בעיירה קהילה עצמאית, ובין מלחמות העולם נמנו בה כ-2,000 יהודים, והתקיימה בה פעילות של המפלגות הציוניות ושל אגודת ישראל. בשנים אלה נוסדו בעיירה תלמוד תורה, בית ספר עברי מרשת תרבות ובית ספר מרשת בית יעקב.

עם פרוץ מלחמת העולם השנייה הופצצה העיירה בידי הגרמנים, וב-7 בספטמבר 1939 נכנסו אליה חיילי הוורמכט. במהלך קרב שהתרחש במקום נהרגו מספר יהודים, ובהם ילדים. מספר ימים לאחר מכן, ריכזו הגרמנים את יהודי העיירה בשדה פתוח, ובזמן זה, בזזו יחד עם הפולנים המקומיים את רכושם. בהמשך, הוטלו על יהודי העיירה גזירות שונות, ובהן חובת ענידת סרט זרוע, איסור הליכה על מדרכות, החרמת עסקים וחובת התייצבות לעבודות כפייה מפרכות ומשפילות.

בשנת 1940 הובאו לעיירה למעלה מ-1,000 פליטים יהודים מאזור קרקוב, ומשנת 1941 חייבו הגרמנים את היודנרט המקומי לספק להם עובדים למחנות עבודה בסביבת העיירה. מעת לעת פשטו על העיירה שוטרים גרמנים, וביצעו בה מעשי התעללות ורצח של יהודים, תוך הטלת סכומי כופר גבוהים על הקהילה.

ב-29 באוגוסט 1942 נצטוו יהודי העיירה להתרכז בכיכר השוק בה, ושם הועלו על עגלות באלימות רבה בידי שוטרים פולנים, תוך רצח חלקם, והוסעו למחנה המעבר בסלומניקי, ממנו שולחו למחנה ההשמדה בלז'ץ. בשעת הגירוש הכריז הכרוז המקומי בעיירה, לצלילי פעמוני הכנסייה, על כך שהעיירה נפטרת מיהודיה לנצח. לאחר מכן, ערכו הגרמנים והפולנים מצוד קפדני בעיירה, ורצחו את היהודים שנתגלו במקומות מסתור בה.

לאחר האקציה נותרו בעיירה בין 100 ל-200 יהודים. מעת לעת ביצעו בהם הגרמנים והפולנים מעשי רצח, ובמקרה אחד רצח איש גסטאפו חמישה מבניו של אחד היהודים לעיניו ולעיני הקהל הפולני, כאשר האב קשור בחבל, ולאחר מכן נרצח גם הוא. היהודים שעוד נותרו בעיירה שולחו בנובמבר 1942 לגטו מייחוב, ומשם הועברו לבלז'ץ.

יהודים מעטים מהעיירה שעוד הצליחו להסתתר בכפרי הסביבה נרצחו ברובם בידי איכרים פולנים, ובהם משפחות שלמות. מקהילת פרושוביצה שרדו את השואה כ-60 יהודים, אך אלו לא שבו להתגורר בה, לאחר ששניים מהם נרצחו עם שובם בידי פולנים לאומנים.

==קישורים חיצוניים==

* 
* [https://web.archive.org/web/20160429144510/http://moreshet.pl/he/node/882 פרושוביצה] ב[https://web.archive.org/web/20151026025431/http://moreshet.pl/ אתר מרכז מורשת יהדות פולין]
* 
* 

קטגוריה:פולין קטן (פרובינציה): יישובים
קטגוריה:שואת יהודי פולין: קהילות
קטגוריה:פולין קטן (פרובינציה): עיירות יהודיות
קורול

קורול או כחל הקוקייה (שם מדעי: Leptosomus discolor) הוא מין של עוף טרופי החי במדגסקר ובארכיפלג קומורו והוא המין החי היחידי בסוגו ובמשפחתו.

== מאפיינים ==
הקורול מגיע לאורך 40-50 ס"מ ובעל דו צורתיות זוויגית. הזכרים בעלי חזה אפור גדול והצוואר והראש כחולים מעט עם עיניים גדולות בעלות פס שחור ומאורי הראש "כתר" קטן. הבטן לבנה, הרגליים צהובות, הזנב אפור והכנפיים בעלות גוון ירוק ססגוני ומעט סגלגל. הנקבות לעומת הזכרים בעלות ראש, צוואר, כנפיים ופלג גוף עליון בצבע חום-סגול עם חזה בצבע חימר ומנוקד בסגול, הבטן בהירה יותר והרגליים ורודות. העיניים אצל שני המינים קבועות באמצע הראש וקטנות והמקור חום, גדול וחזק. בדומה לנקרים, בכף הרגל שתי אצבעות מופנות קדימה ושתי אצבעות מופנות אחורה, והן קטנות יחסית לשאר הכחלאים. 

הקורוליים חיים במדגסקר ובארכיפלג קומורו. נפוצים ביערות גשם, יערות נשירים, יערות קוצניים ומטעים. כמו כן חיים בהרים עד גובה 2,000 מטר. הם ניזונים מיצורים קטנים כמו זיקיות ומחרקים שונים, בייחוד מחגבים ומזחלי חרקים וכן מזחלים שעירים, צרצרים, מקלונים ושממיות. הם נוהגים לשחר לטרף מעמדת תצפית על ענף, לעוט על הטרף ולהמיתו בחבטות כנגד הענף. 

עוף זה לא נחקר הרבה ויש מעט מידע על הרגליו, אך הוא תואר כמין מונוגמי המקנן בענפים גבוהים ומטיל עד ארבע ביצים שבוקעות לאחר עשרים יום. המין נפוץ באזורי מגוריו ומסתגל במהירות לשינויי הסביבה. בעיני המקומיים הוא נחשב לעוף מבורך, המביא אתו מזל טוב.

==מיון==
הקורול משויך לסדרת הכחלאים יחד עם הכחל, השלדג והשרקרק, אך ישנם חוקרים המסווגים אותו בסדרה עצמאית. בכך הוא העוף היחיד למעט ההואצין (וע"פ כמה חלוקות גם היען), השייך לסדרה בעלת מין יחיד. הוא נחשב לקרוב גם לטרוגונאים, קלאונאים, דוכיפתאים ונקראים. קרובי משפחתו העיקריים בסדרת הכחלאים הם כחלאי הקרקע (Brachypteraciidae). 

למרות שמם, הקורולים אינם קרובים לקוקייתיים ואינם טפילים לעופות אחרים. 

=== תת-מינים ===
*Leptosomus discolor discolor
*Leptosomus discolor gracilis 
*Leptosomus discolor intermedius

ישנם חוקרים המסווגים את תת-המין האחרון כמין עצמאי.

==קישורים חיצוניים==

* 
* [http://www.iucnredlist.org/details/22682975/0 קורול] באתר [http://www.iucnredlist.org/ הרשימה האדומה של IUCN]

== הערות שוליים ==

קטגוריה:בעלי חיים שתוארו ב-1783
קטגוריה:טקסונים שתוארו בידי יוהאן הרמן
קטגוריה:כחלאים
קטגוריה:עופות יחידים בסוגם
קטגוריה:מינים יחידים במשפחתם
קטגוריה:עופות יערות הגשם של מדגסקר
קטגוריה:מדגסקר: עופות
קטגוריה:קומורו: עופות
תוכי סנגלי

תוכי סנגלי (שם מדעי: Poicephalus senegalus; ע"פ האקדמיה: אפרור סנגלי) הוא מין של תוכי המצוי במערב אפריקה וקרוב משפחתו של האפרור האפריקני.

מין זה מגיע לאורך 23 ס"מ ושוקל 120-170 גרם. הוא בעל ראש אפור גדול עם מקור חזק דמוי מקור עיט ועיניים צהובות עם עור שחור סביבו. החזה ירוק בהיר ובעל צורת V, הכנפיים ירוקות, הבטן צהובה והזנב קצר יחסית. שני המינים דומים במראם אך הזכרים מעט יותר גדולים.

מין מצוי במערב אפריקה ביערות פתוחים וכן בסוואנות. זהו מין הנוטה להתקיים בזוגות טריטוריאליים וקולו מכיל מגוון של קריאות ושריקות צורמות. הוא יכול לחיות 20-30 שנה בטבע כשבשבי יכול להגיע לגיל 50. מזונו העיקרי הוא פירות של דקלים שמן אותם הוא מפצח במקורו החזק. לעיתים הוא מזיק ליבולי המקומיים ועל כן צדים אותו.

ישנם 3 תת-מינים לתוכי:
*P. s. senegalus - מצוי בסנגל, דרום מאורטניה, דרום מאלי עד לגינאה והאי לובוס. הוא בעל חזה צהוב
*P. s. mesotypus - מצוי ממזרח ניגריה וקמרון עד לדרום צ'אד והוא בעל חזה כתום
*P. s. versteri - מצוי מחוף השנהב וגאנה עד למערב ניגריה. החזה שלו הוא אדום-כתום.

מין זה מגודל בשבייה אך הפצתו גרמה לאוכלוסייה הפראית להיות בסיכון והיום הוא מין מוגן ואסור לסחור בו. בישראל הוא התחיל להתפשט בשנת 2010, הוא נחשב עדיין יחסית נדיר ולא תועד קינון ודאי, אך זה ברור שהאוכלוסייה גדלה. עד היום (2023) הוא נמצא בעיקר באזור השפלה הדרומית (רחובות, מזכרת בתיה וחולדה) ובמישור החוף הדרומי באשקלון והסביבה, אך תועד גם בעמק יזרעאל, ליד הכנרת ואפילו באילת.<ref></ref><ref></ref>

==ראו גם==
*תוכי אדום מצח
==קישורים חיצוניים==

== הערות שוליים ==

קטגוריה:טקסונים שתוארו בידי קארולוס ליניאוס
קטגוריה:תוכיים
קטגוריה:מאלי: עופות
קטגוריה:ניגריה: עופות
קטגוריה:בעלי חיים שתוארו ב-1766
קטגוריה:סנגל: עופות
קטגוריה:קמרון: עופות
קטגוריה:ארץ ישראל: תוכאים
פרהינסקה

פרהינסקה (באוקראינית: Перегінське; בפולנית: Perehińsko) היא עיירה גדולה במחוז איוואנו-פרנקיבסק שבמערב אוקראינה, בה התקיימה עד השואה קהילה יהודית.

==תולדות היישוב==
ראשיתה של פרהינסקה במאה ה-13. במחצית השנייה של המאה ה-17 סבל היישוב מפשיטות הטטרים, ובסוף אותה מאה הוענקה לו זכות לקיים בו ימי שוק.

במהלך המאה ה-19 גדלה אוכלוסיית היישוב, והוא הפך לאחד היישובים הגדולים בסביבתו. בשנת 1921, בהתאם להסכם ריגה, נכלל היישוב בתחום הרפובליקה הפולנית השנייה. בשנת 1929 הוענק ליישוב מעמד עירוני, עת נמנו בו למעלה מ-6,000 תושבים.

==יהודי פרהינסקה==
היהודים, שהיוו מיעוט בקרב אוכלוסיית העיירה, נטלו חלק מרכזי בפיתוחה הכלכלי. לאחר מלחמת העולם הראשונה נפגעו עסקיהם של יהודי היישוב, בין היתר בשל הקמת קואופרטיבים פולניים ואוקראיניים במקום, ובשנת 1921 נמנו ביישוב 612 יהודים. בעיירה פעלו שני בתי מדרש וקלויז חסידי. בין מלחמות העולם התקיימה בעיירה פעילות ציונית ענפה.

בשנות השלושים של המאה ה-20 סבלו יהודי העיירה מהתנכלויות אנטישמיות גוברות והולכות כלפיהם מצד שכניהם הפולנים והאוקראינים, שכללו גם הצתת בתי יהודים. עם כיבוש אזור העיירה בידי הסובייטים, הולאמו עסקי יהודיה, ונאסרה בה הפעילות הציבורית היהודית.

עם פרוץ מבצע ברברוסה פינו השלטונות הסובייטיים את העיירה, ובתקופת הביניים, עד לכניסת החיילים ההונגרים למקום, החלו האוקראינים המקומיים בביצוע מעשי התעללות ושוד בקרב יהודיה. לאחר שהשליטה באזור העיירה הועברה לידי הגרמנים בספטמבר 1941, הטילו אלו גזירות שונות על יהודי העיירה, ובהן הגבלות תנועה, חובת ענידת סרט זרוע וחובת התייצבות לעבודות כפייה.

בסוף אוגוסט 1942 גורשו כל יהודי העיירה לבוליחוב, ומשם שולחו למחנה ההשמדה בלז'ץ. אחר יהודים מעטים מהעיירה שנמלטו ליערות הסביבה ערכו הגרמנים מצוד, ורצחו את רובם.

==קישורים חיצוניים==

* [https://web.archive.org/web/20160731193348/http://moreshet.pl/he/node/877 פרהינסקו] ב[https://web.archive.org/web/20151026025431/http://moreshet.pl/ אתר מרכז מורשת יהדות פולין]

קטגוריה:מחוז איוואנו-פרנקיבסק: יישובים
קטגוריה:גליציה
קטגוריה:שואת יהודי אוקראינה
קטגוריה:קהילות יהודיות באוקראינה
נחל עכברה

מבט משכונת כנען בצפת על נחל עכברה
נַחַל עַכְּבָּרָה הוא נחל אכזב בגליל העליון, שראשיתו במורדות הדרומיים של הר כנען, ברום של כ-850 מטרים מעל פני הים, וסופו בחיבור לנחל עמוד, בסמוך לכביש 85.<ref></ref>

הנחל עובר בראשיתו בערוץ עמוק בין שכונותיה המזרחיות של העיר צפת, ומשם ממשיך דרומה, וחוצה את כביש 89 תחת גשר. משם ממשיך הנחל דרומה, לצד הכפר עכברה, שם חובר אליו נחל רבי ינאי, ועובר למרגלות מצוק סלע עכברה עד החיבור לנחל עמוד, בסמוך ממזרח לצומת נחל עמוד.<ref></ref>

שמו של הנחל הוא כשמו של היישוב מתקופת בית שני ומתקופת התלמוד עכברה, אשר שמו השתמר בשם הכפר הסמוך.

באפיק הנחל מספר מעיינות, ובהם "עין רזים", "עין הדס", "עין ינאי" ו"עין סלע".<ref></ref>

==קישורים חיצוניים==
* [http://www.tiuli.com/track_info.asp?track_id=105 מסלול טיול בנחל עכברה] באתר "טיולי"
* 

== הערות שוליים ==

קטגוריה:מסלולי טיול
קטגוריה:הגליל העליון: נחלים
קטגוריה:צפת: גאוגרפיה
חמורבי הראשון

קטנה, ימחד ובבל בשנת 1752 לפנה"ס, בתקופת עמורפיא, לאחר חורבן מרי וכיבושה על ידי בבל
חמורבי הראשון (באכדית חֿמּוּרַפִּי) או בצורה האמורית המקורית של שמו עמורפִא (; מלך בין השנים 1750–1764 לפנה"ס לערך על פי הכרונולוגיה התיכונה) היה המלך השלישי בשושלת ממלכת ימחד, שמרכזה היה בעיר חלב. הוא ירש את אביו ירים-ליאם הראשון.

== משפחתו ==
עמורפיא היה בנו של המלך ירים־ליאם הראשון, אמו הייתה המלכה הרעיה גשרה. אחותו הייתה המלכה שיבתו, שנישאה לזמרי-ליאם מלך מרי והייתה אשתו הראשית. מתוך הלוחות בכתב יתדות שנמצאו בארכיון מרי, ידוע גם שמו של המזכיר הפרטי שלו, סין־אבושו. הוא החל להופיע בטקסטים שנמצאו במרי רק לאחר שירש את תפקיד המלך, לאחר מותו של אביו בשנת 1764 לפנה"ס.

== תקופת מלכותו ==
ירים-לים הראשון השאיר אחריו ממלכה בשיא כוחה, שהפכה את עמורפיא הראשון לאחד המלכים החזקים בתקופתו. הוא כונה בכתובות "המלך הגדול", כינוי המצביע על מעמדה של ימחד בתקופתו. לא היו איומים על ממלכתו. אביו כרת בריתות עם בבל ואשנונה, וגם הפסיק את האיום מכיוונה של ממלכת קטנה מדרום. תקופת מלכותו הייתה שקטה ושלווה, וימחד הצליחה לשמור על יחסים טובים עם רוב שכנותיה. כנראה שבתקופתו הפכה כרכמיש למדינה לקוחה של ימחד. 

בתחילת שלטונו שלח עמורפיא הראשון כוחות צבא לעמורפיא (חמורבי) מלך בבל כנגד שיווה-פאלאר-הופאק, מלך עילם שפלש לבבל. אמות-פי-אל מלך קטנה ניסה לכרות ברית עם מלך עילם, אבל זמרי-ליאם מלך מרי, שהיה מלך וסאל של ימחד וגיסו של עמורפיא הראשון, הזהיר אותו ושליחי עילם נתפסו על הגבול כשניסו לחזור לעילם. לאחר הניצחון על עילם, שוב שלח לעמורפיא (חמורבי) מלך בבל כוחות צבא, כדי לסייע לו כנגד לרסה, ששכנה מדרומה. ממלכת ימחד הייתה במעמד זהה לממלכת בבל.

היותה של מרי ממלכה וסאלית של ימחד, סייעה לסחר בין דרום מסופוטמיה לאזורי הים התיכון. ימחד ישבה על דרכי המסחר הבינלאומיים והתפרנסה מכך. מרי, שמיקומה היה על אמצע הדרך, סייעה לה בכך שהגנה על השירות. כחלק ממערכת היחסים ביניהם, שלח עמורפיא 10,000 חיילים לסייע זמרי-ליאם. מעמדה של ימחד כממלכה חזקה בא לידי ביטוי במכתב ששלח עמורפיא הראשון זמרי־ליאם, בו הוא כתב: . התכתובת והמגעים בין אוגרית ומרי נעשו דרך ימחד.

לאחר שעמורפיא כבש את מרי בשנת 1761 לפנה"ס והרס אותה בשנת 1759 לפנה"ס, פסקה הברית של ימחד עם עמורפיא (חמורבי) מבבל. בבל לא תקפה את ימחד והיחסים הכלכליים בין ימחד ובבל המשיכו, אבל הרס מרי השפיע השפעה שלילית על הסחר, שהפך מסוכן יותר בהיעדר הגנתה של מרי על השיירות.

== מותו ויורשיו ==
עמורפיא העניק לבנו ירים־ליאם את העיר אירידו. הוא היה מלך לקוח של ימחד, שהפך בתקופה מאוחרת יותר למלך אללחֿ. עמורפיא מת בשנת 1750 לפנה"ס ויורשו היה בנו אבה-אל הראשון. בן נוסף בשם נכוסה מוזכר בלוחות שנמצאו באללחֿ כבעל תפקיד בכיר בחצר המלוכה בעיר.

== ביאורים ==

==הערות שוליים==

קטגוריה:מלכי ימחד
קטגוריה:נפטרים ב-1750
פצ'ניז'ין

פצ'ניז'ין (באוקראינית: Печеніжин; בפולנית: Peczeniżyn; ביידיש: פעטשיניזשין) היא עיירה במחוז איוואנו-פרנקיבסק שבמערב אוקראינה, כ-11 ק"מ מערבית לקולומיאה, בה התקיימה עד השואה קהילה יהודית גדולה.

==תולדות היישוב==
פצ'ניז'ין הוקמה במאה ה-18 כעיר פרטית בבעלות אצולה. משנות ה-80 של המאה ה-19 התפתחה העיירה, בשל מציאת נפט בסביבתה, והתחלת הפקתו. במהלך מלחמת העולם הראשונה גרמו החיילים הרוסים נזק רב לעיירה.
 
בשנת 1921, בהתאם להסכם ריגה, נכללה העיירה בתחום הרפובליקה הפולנית השנייה.

==יהודי פצ'ניז'ין==
יהודים ישבו בעיירה מהמאה ה-18, ובשנת 1750 נבנה בה בית כנסת. בראשית המאה ה-19 הייתה קהילת העיירה לעצמאית, לאחר שקודם לכן השתייכו אנשיה לקהילת קולומיאה הסמוכה. בשנת 1848 קבע מושבו בעיירה האדמו"ר רבי צבי הגר בן רבי דוד מזאבלוטוב. אחריו כיהן בנו רבי גרשון הגר.

במהלך המאה ה-19 גדל היישוב היהודי בעיירה, ובשנת 1890 נמנו בה 2,024 יהודים. בתחילת המאה ה-20, וביתר שאת לאחר מלחמת העולם הראשונה, עזבו את העיירה רבים מיהודיה. בין מלחמות העולם נמנו בעיירה 1,330 יהודים, כרבע מתושביה, והתקיימה בה פעילות ציונית, תוך קיום בית ספר עברי. בשנות השלושים של המאה ה-20 סבלו יהודי העיירה מהתנכלויות אנטישמיות גוברות והולכות כלפיהם מצד שכניהם, ובאחד המקרים נרצחה מורה בבית הספר העברי ביישוב.
 
במהלך הכיבוש הגרמני של אזור העיירה, החל מקיץ 1941, גורשו יהודי העיירה לגטו קולומיאה, וגורלם שם היה כגורל יתר יהודי העיר.

==קישורים חיצוניים==

* [https://web.archive.org/web/20160611075825/http://moreshet.pl/he/node/874 פצ'ניז'ין] ב[https://web.archive.org/web/20151026025431/http://moreshet.pl/ אתר מרכז מורשת יהדות פולין]
* 
* 
* 

קטגוריה:מחוז איוואנו-פרנקיבסק: עיירות יהודיות
קטגוריה:גליציה
קטגוריה:שואת יהודי אוקראינה
נחל גוש חלב

נַחַל גּוּשׁ חָלָב הוא נחל אכזב קצר בגליל העליון, שראשיתו ברום של כ-830 מטרים מעל פני הים, בסמוך לאגם דלתון, וסופו בחיבור לנחל דישון.

אפיקו של הנחל הוא בכיוון צפון מערב, והוא עובר בעמק צר למרגלות הכפר ג'ש (גוש חלב). באפיק הנחל מצויים שרידיו של בית כנסת קדום, שרידי טחנות קמח ומספר מעיינות.

בסמוך למעיין "עין חלב", בין הר שפרה והר פועה, חובר הנחל לאפיקו הצר של נחל דישון. הנחל קרוי על שם העיר מתקופת בית שני ומתקופת התלמוד, גוש חלב, אשר שכנה במקום.

==טחנות הקמח==
בחלקו התחתון של הנחל ניצבים שרידים של חמש טחנות קמח, ששמן נגזר משמות בעליהן: טחנת דאר חביב העליונה, טחנת נג'יב (מכונה גם טחנת דאר חביב התחתונה), טחנת דאר ט'אהיר העליונה, טחנת דאר ט'אהיר התחתונה וטחנת השבעה העליונה. שתי הטחנות העליונות נבנו לקראת סוף העשור השביעי של המאה ה-19 והיו בבעלות בעלי ממון בני משפחת חביב מהכפר ג'יש. טחנות דאר ט'אהיר העליונה והתחתונה היו גם הן בבעלות צמד שותפים בני הכפר ג'יש ואילו טחנת השבעה העליונה הייתה בבעלות שבעה שותפים מהכפר ברעם שהחזיקו גם בשתי טחנות סמוכות בנחל דישון.
טחנת דאר חביב העליונה בנחל גוש חלב

==קישורים חיצוניים==

* [http://www.tiuli.com/track_info.asp?track_id=92 נחל גוש חלב] באתר "טיולי"
* [http://cms.education.gov.il/EducationCMS/Units/Tiyulim/maslulim/GalilElyon/GalilElyon1/ms306.htm נחל גוש חלב] באתר משרד החינוך
* [https://web.archive.org/web/20180111224215/http://teva2.net/UpperGalilee/VadiGoshHalav/VadiGoshHalav.aspx נחל גוש חלב] באתר "טבע שני"

== הערות שוליים ==

קטגוריה:הגליל העליון: נחלים
קטגוריה:מסלולי טיול
קטגוריה:גוש חלב
Netfilter

329x329 פיקסלים
Netfilter הוא חלק בליבה של לינוקס המאפשר לפעולות שונות הקשורות לרשתות להיות מיושמות בצורה מותאמת אישית (בעזרת handlers). Netfilter מציע פונקציות שונות לסינון מנות, תרגום כתובות רשת, ותרגום פורטי תקשורת, המספקות את הפונקציונליות הנדרשת לניתוב מנות ברשת, כמו גם את היכולת למנוע ממנות להגיע למקומות רגישים בתוך רשת מחשבים.

Netfilter למעשה מייצג קבוצה של hooks בתוך הליבה של לינוקס, המאפשר למודולי ליבה ספציפיים לרשום פונקציות callback במחסנית הרשת של הליבה. פונקציות אלה, שבדרך כלל מחילות כללי שינוי או סינון על התעבורה, נקראות עבור כל חבילה שחוצה את ה-hook המתאים בתוך מחסנית הרשת.

== היסטוריה ==
בשנת 1998 התחיל ראסטי ראסל את פרויקט Netfilter / iptables. פרויקט זה הוא בעצם המשך לפרויקט ipchains שגם הוא נוצר על ידי ראסל. בשנת 1999, כשגדל הפרויקט, הוא ייסד את קבוצת ליבת ה-Netfilter (או פשוט קבוצת הליבה). התוכנה שהם מייצרים (הנקראת netfilter) משתמשת ברישיון הציבורי הכללי של גנו (GPL), ובמארס 2000 מוזגה לתוך גרסה 2.3.x של הליבה של לינוקס.

בחודש אוגוסט 2003 הארלד וולט הפך ליו"ר של קבוצת הליבה. בחודש אפריל 2004, בעקבות הפרת תנאי הרישיון של הפרויקט, בהפצת התוכנה משובצת בנתבים של חברת Sitecom אשר סירבה לבצע את התנאים של GPL, הוציא הארלד בבית משפט גרמני צו היסטורי נגד החברה. בחודש ספטמבר 2007 פטריק מקהארדי, שהוביל את הפיתוח בשנים האחרונות, נבחר ליו"ר חדש של קבוצת הליבה.

== מסגרות (Framework) Netfilter ==
תת-המערכת netfilter מספקת את הפונקציות הבאות:
* בחירת מנות (iptables)
* סינון מנות
* תרגום כתובות רשת (NAT)
* עיבוד מנות (שינוי התוכן של כותרות מנות לפני או אחרי הניתוב)
* מעקב אחר חיבורים
* איסוף נתונים סטטיסטיים ברשת

להלן כמה מסגרות נפוצות המבוססות על תת-מערכת ה-Netfilter של ליבת לינוקס:
* IPVS (IP Virtual Server): פתרון לאיזון עומסים בשכבת תחבורה (net/netfilter/ipvs). יש תמיכה עבור IPv4 מקרנלים מוקדמים מאוד, ותמיכה עבור ב-IPv6 כלולה מאז הליבה 2.6.28. תמיכת ליבת IPv6 עבור IPVS פותחה על ידי Julius Volz ו-Vince Busam מגוגל<ref></ref>.
* IPsets: מסגרת המורכבת מכלי מרחב משתמש הנקרא ipset וחלק ליבה (net/netfilter/ipset). IPsets היא בעצם סט של IPsets. מסגרת ערכי ה-IP פותחה על ידי Jozsef Kadlecsik<ref></ref>.
* iptables: כנראה חומת האש הפופולרית ביותר של לינוקס, iptables היא הקצה הקדמי של netfilter, והיא מספקת שכבת ניהול עבור netfilter: למשל, הוספה ומחיקה של כללי netfilter, הצגת נתונים סטטיסטיים, הוספת טבלה, איפוס המונים של טבלה, ועוד.

במרחב המשתמש, יש את הכלים iptables וכלי שורת הפקודה ip6tables, המשמשים להגדרה, תחזוקה ובדיקה של טבלאות IPv4 ו-IPv6, בהתאמה. הן iptables והן ip6tables משתמשים בקריאות המערכת setsockopt/getsockopt כדי לתקשר עם הקרנל ממרחב המשתמש.

==קישורים חיצוניים==

* 

== הערות שוליים ==

קטגוריה:מערכות קבצים
קטגוריה:לינוקס
קן האצ'יסון

קן האצ'יסון (באנגלית: Ken Hutchison; 24 בנובמבר 1948 - 9 באוגוסט 2021) היה שחקן סקוטי.

האצ'יסון היה מוכר בעיקר מתפקידו בסרט השנוי במחלוקת של סם פקינפה "כלבי הקש". בשנת 1980 שיחק בתפקיד בריקט ב-"National Pelmet", העונה שנייה של סדרת הדרמה שזכתה לשבחי הביקורת "Minder". בסרט הפנטסיה של ריצ'רד דונר "ליידי נץ" הופיע האצ'יסון בתפקיד עושה דברו של הנבל הראשי. עוד כיכב במחזה "Just a Boys' Game" במסגרת תוכניות "Play for Today". ב-1972 שיחק לצדו של רוברט מיצ'ם בסרט "זעם האל", הניו יורק טיימס ציין את הופעתו זו "קן האצ'יסון המשובח".

ב-1978 שיחק בתפקיד הראשי כהיתקליף בסדרת הטלוויזיה של ה-BBC "אנקת גבהים" עיבוד לספר באותו שם מאת אמילי ברונטה.

נפטר ב-9 באוגוסט 2021.

==פילמוגרפיה==
* (1970) Groupie Girl
* כלבי הקש (1971) Straw Dogs
* זעם האל (1972) The Wrath of God
* (1974) Deadly Strangers
* (1978) Sweeney 2
* אנקת גבהים (1978) Wuthering Heights בתפקיד היתקליף
* במערב אין כל חדש (1979) All Quiet on the Western Front
* מצדה (1981) Masada
* (1982) A Captain's Tale
* גנדי (1982) Gandhi 
* ליידי נץ (1985) Ladyhawke
* (1991) Blonde Fist

==קישורים חיצוניים==

==הערות שוליים==

קטגוריה:שחקני קולנוע וטלוויזיה סקוטים
קטגוריה:בריטים שנולדו ב-1948
קטגוריה:בריטים שנפטרו ב-2021
פלאוויווירידה

פלאוויווירידה (מלטינית: Flaviviridae) היא משפחה של נגיפים אשר בני אדם ויונקים משמשים כפונדקאים הטבעיים שלהם. הם מופצים בעיקר על ידי וקטורים פרוקי-רגליים (בעיקר יתושים וקרציות). המשפחה קיבלה את שמה מנגיף הקדחת הצהובה - פְלַאווּס פירושו צהוב בלטינית.

== טקסונומיה ==
* הסוג פלאוויווירוס (המין מאפיין הוא קדחת צהובה, נוספים: קדחת מערב הנילוס, קדחת דנגי, נגיף זיקה) מכיל 67 נגיפים מזוהים
* הסוג הפאסיווירוס (המין המאפיין הוא הפטיטיס C, נוספים נפוצים: GB virus B)
* הסוג פגיווירוס (כולל GB Virus A, GB Virus C, GB Virus D)
* הסוג פסטיווירוס (המין המאפיין הוא מחלת הריריות בבקר, נוספים: קדחת חזירים קלאסית, כולרת החזירים) כולל וירוסים שאינם פוגעים בבני אדם.
קבוצה: (+)ssRNA

==קישורים חיצוניים==

קטגוריה:נגיפי RNA
ויז'ואל סטודיו קוד

ויז'ואל סטודיו קוד (באנגלית: Visual Studio Code) הוא שמה של פלטפורמה מבוססת קוד פתוח לעריכת קוד ופיתוח תוכנה הפועלת על מערכות ההפעלה Windows, לינוקס ו-macOS. העורך תומך בניפוי שגיאות, בקרת גרסאות של גיט, המחשה סינטקטית של קטעי קוד, השלמת קוד חכמה (intelligent code completion), קטעי קוד אוטומטיים (snippets), ושינויי קוד רוחביים (code refactoring).

ויז'ואל סטודיו קוד מבוסס על תשתית "Electron", שמשתמשת במנוע V8, דבר המאפשר פיתוח של העורך בשפות התכנות JavaScript וTypeScript. העורך משתמש בגרסה של העורך "Monaco", שאותה אפשר להריץ בנפרד בדפדפן, לדוגמה כחלק מאתר.<ref></ref> <ref></ref>

== היסטוריה ==
הגרסה הראשונה שוחררה על ידי מיקרוסופט בסוף אפריל 2015 לתצוגה מקדימה (public preview). גרסה 1.0 יצאה באפריל 2016.<ref></ref>

== מאפיינים ==
ויז'ואל סטודיו קוד היא עורך קוד. ויז'ואל סטודיו קוד תומכת במספר שפות תכנות. המאפיינים הנתמכים עבור כל שפה מצוינים בטבלה הבאה:
{| class="wikitable"
|+מאפיינים תלויי-שפה
!מאפיינים
!
|-
|המחשה סינטקטית
|Batch, C++, Clojure, CoffeeScript, DockerFile, Elixir, F#, Go, Pug template language, Java, HandleBars, INI, Lua, Makefile, Objective-C, Perl, PowerShell, Python, R, Razor, Ruby, Rust, תסריט Shell, SQL, Visual Basic, XML
|-
|קטעי קוד אוטומטיים
|Groovy, Markdown, Nim, PHP, Swift
|-
|השלמת קוד חכמה
|CSS, HTML, JavaScript, JSON, Less, Sass, TypeScript
|-
|שינויי קוד רוחביים
|C#, TypeScript
|-
|ניפוי שגיאות
|
* JavaScript ו-TypeScript עבור פרויקטי Node.js
* C# ו-F# עבור פרויקטיי Mono על לינוקס ו-macOS
* C ו-C++ על Windows, לינוקס ו-macOS
* Python עם [https://github.com/DonJayamanne/pythonVSCode/wiki/Debugging תוסף Python] מותקן
* PHP עם XDebug ו[https://marketplace.visualstudio.com/items?itemName=felixfbecker.php-debug תוסף לינפוי שגיאות עבור PHP] מותקן
|}
ויז'ואל סטודיו קוד ניתן להרחבה באמצעות תוספים הזמינים במאגר מרכזי, לדוגמה, תוספים לעורך עצמו ותמיכה בשפות נוספות.

==ראו גם==
* ויז'ואל סטודיו

==קישורים חיצוניים==

* 

== הערות שוליים ==

קטגוריה:כלי פיתוח מבית מיקרוסופט
קטגוריה:עורכי טקסט
נימה גלקטית

מבנים ביקום בקנה מידה גדול. ניתן לראות בבירור את רשת קורי העכביש של מקורות האור
נימה גלקטית (באנגלית: Galaxy filament), שיש בה תת-סוג בשם קיר גדול, היא מונח בקוסמולוגיה המתאר את המבנים הגדולים ביותר ביקום הידועים כיום לאנושות. אלו הם אוסף של עצמים ביקום המקובצים ביחד ויוצרים תצורה מסיבית דמוית פתיל באורך טיפוסי של 163 עד 261 מיליון שנות אור. בין נימה גלקטית אחת לרעותה יש מרחבים עצומים של ריק. העצמים בנימה גלקטית המקובצים בסמוך זה לזה, בקנה מידה קוסמולוגי, ומוחזקים על ידי כח הכבידה ההדדי נקראים צבירי-על.

במודל הסטנדרטי של היווצרות היקום, נימות גלקטיות נוצרות לאורך, ועוקבות כמו קורי עכביש, אחר פתילים של חומר אפל. סוברים שהחומר האפל הוא הקובע את המבנים ביקום בקנה המידה הגדול ביותר. חומר אפל משפיע בכח הכבידה שלו על חומר קורן, דהיינו כוכבים, וחומר קורן זה הוא מה שאסטרונומים רואים בתצפיות כיוצר קירות ארוכים ודקים של צבירי-על לאורך הפתיל.

גילוי של מבנים גדולים מצבירי-על החל בשנות ה-80 של המאה ה-20. ב-1987 האסטרונום ר. ברנט טולי מאוניברסיטת הוואי זיהה קבוצות של צבירי-על. ב-1989 התגלתה הנימה הגלקטית CfA2 Great Wall שאורכה כ-500 מיליון שנות אור, ואחריה ב-2003 הנימה הגלקטית Sloan Great Wall שאורכה 1.37 מיליארד שנות אור. ב-11 בינואר 2013 גילו חוקרים קבוצת קוואזרים עצומה בשם Huge-LQG. זוהי קבוצה של 73 קוואזרים הנמשכת לאורך 4 מיליארד שנות אור. בנובמבר 2013, בעזרת מעקב אחר התפרצויות גמא, גילו אסטרונומים את הקיר הגדול של הרקולס-כתר צפוני, "הקיר הגדול" הגדול ביותר שהתגלה, נכון ל-2018. זהו המבנה הגדול ביותר ביקום ואורכו 6 עד 10 מיליארד שנות אור.

== לקריאה נוספת ==
 

*
קטגוריה:גרמי שמיים
פבל אליינוב

פבל אליינוב (נולד ב-10 במאי 1983 בחרקוב, אוקראינה) הוא שחמטאי אוקראיני בדרגת רב אמן.

זכה בשתי מדליות זהב קבוצתיות, במדליית כסף ובמדליית ארד אישית בשש אולימפיאדות שחמט בהן השתתף.

אליינוב היה אחד מעוזריו של בוריס גלפנד בדו-קרב על אליפות העולם בשנת 2007 מול וישוואנתן אנאנד ובאליפות העולם בשחמט 2012.

נכון לאוקטובר 2022, אליינוב מדורג במקום הראשון באוקראינה וה-42 בעולם לפי מד כושר.

== ביוגרפיה ==

אביו של פבל, ולדימיר אליינוב היה אמן בינלאומי בשחמט. בשנת 2009 נישא לשחמטאית אולנה דבורטסקה (Olena Dvoretska), ולהם בת שנולדה ב-2011. אליינוב סיים את לימודי המשפטים והוסמך לעורך דין.

== קריירת שחמט==
בשנת 1999 אליינוב היה חבר בקבוצת הנוער האוקראינית שזכתה באולימפיאדת השחמט עד גיל 16.

אליינוב ניצח בתחרות קורוס B בהולנד עם 9/13. תוצאה זו זיכתה אותו בכרטיס כניסה לתחרות קורוס A לשנת 2008. בזו השיג 5/13. בשנת 2009 אליינוב ניצח בתחרות בוסנה שהתקיימה בסרייבו עם 7/10.

במאי 2010 ניצח אליינוב שלב בתחרות הפרס הגדול של פיד"ה עם 8/13. בחודש אוגוסט 2010 ניצח בגביע פוליטיקן בקופנהגן.
בעדכון מד הכושר של פיד"ה לחודש 9.2010 הגיע אליינוב ל-2761, מקום ראשון באוקראינה ומקום 6 בעולם.

בחודש פברואר 2012 חלק אליינוב מקומות 1–3 בתחרות החזקה של איירופלוט.

בחודש פברואר 2013 ניצח אליינוב בתחרות החזקה ברייקיאוויק. בספטמבר 2013 ניצח בתחרות ה-14 על שם קרפוב, תחרות בקטגוריה 18, עם 6/9. חודש לאחר מכן ניצח בתחרות חזקה, תחרות על שם מיכאיל צ'יגורין.

בגביע העולם בשחמט בשנת 2015 הוא הודח בחצי הגמר.

בחודש אפריל 2015 ניצח אליינוב בתחרות לזכרו של גשימוב (קטגוריה B).

==מבחר תחרויות בהן השתתף==
* אולימפיאדות השחמט: 2004, 2006, 2008, 2010, 2012, 2014, 2015
* אליפות אירופה בשחמט 2015
* תחרות העל טאטא סטיל: 2016, 2017
* גביע העולם בשחמט 2017

== הופעותיו באולימפיאדות ==
פבל אליינוב שיחק בנבחרת האולימפיות של אוקראינה

{| class="sortable" border="1" cellspacing="0" cellpadding="1" width="80%"
|- bgcolor="#ccfccf" align="center"
| שנה|| לוח || מד כושר|| נקודות|| תוצאות|| %|| מקום
|-
| 2004||עת ||2629 ||6 מ-8||4+ 4= 0-||75|| 1 קבוצתי, 7 אישי
|-
| 2006||4 ||2629 ||5.5 מ-9||3+ 5= 1-||61.1|| 8 קבוצתי, 28 אישי
|-
| 2008|| 3 ||2720 ||4 מ-8||2+ 4= 2-||50|| 4 קבוצתי, 22 אישי
|-
| 2010||3 ||2761 ||7 מ-10||5+ 4= 1-|75.0 || 1 קבוצתי, 2 אישי
|-
| 2012|| 4 ||2693 ||5.5 מ-8||4+ 3= 1-||68.8|| 3 קבוצתי, 6 אישי
|-
| 2014||3 ||2723 ||7 מ-9||5+ 4= 0-||77.8|| 6 קבוצתי, 3 אישי
|-
| 2016||1||2739 ||5 מ-9||3+ 4= 2-||55.5|| 2 קבוצתי
|-
| 2018||1||2703 ||5.5 מ-9||3+ 5= 1-||61.1|| 10 קבוצתי
|}

==קישורים חיצוניים==

* [http://www.365chess.com/players/Pavel_Eljanov משחקים של פבל אליינוב], באתר 365chess 
* [http://www.wtharvey.com/elja.html תחבולות מבריקות של פבל אליינוב], באתר wtharvey 
* [https://web.archive.org/web/20100623013155/http://interviews.chessdom.com/pavel-eljanov ריאיון עם פבל אליינוב משנת 2010], באתר צ'סדום 

==הערות שוליים==

קטגוריה:רבי-אמנים אוקראינים
קטגוריה:אוקראינים שנולדו ב-1983
דובדבן שרוע

דובדבן שרוע (שם מדעי: Prunus prostrata) הוא מין של דובדבן, שיח נמוך ומשתרע הגדל בצפון ארץ ישראל. הוא צמח מוגן לפי חוקי מדינת ישראל.
==מאפיינים==
הדובדבן השרוע הוא שיח עם ענפים מעוצים בגוון אדמדם, בעל עלים דמויי ביצה עם שוליים משוננים. בסוף החורף פורח בפריחה ורודה, ולאחר האבקה מניב פירות בצורת בתי-גלעין עם ציפה אכילה וזג אדום.

הפירות מופצים על ידי בעלי חיים האוכלים מהם, ולא מועדפים על בני אדם לעומת פירות אחרים בשל הטעם והמיעוט של הציפה האכילה.

השיח נשכב סמוך לקרקע ולמסלעות ומשתרע. ניתן להרכיבו על גזע כדי לעודד אותו לגדול לגובה.

==תפוצה==
הדובדבן השרוע גדל באופן טבעי בישראל, סוריה, טורקיה, לבנון, אלג'יר, מרוקו, אלבניה, יוון, איראן, פקיסטן ואפגניסטן, בעיקר בהרים בגובה 2000 מטר ומעלה.

בארץ הדובדבן השרוע גדל רק בחרמון בגובה של 1900 מטר ומעלה. הר דובדבן, הפסגה הגבוהה בחרמון, קרויה על שם צמח זה.

==קישורים חיצוניים==

==הערות שוליים==

קטגוריה:ארץ ישראל: ורדיים
קטגוריה:צמחיית החרמון
קטגוריה:ורדיים
רוקאס סטנולביצ'יוס

רוקאס סטנולביצ'יוס (בליטאית: Rokas Stanulevičius; נולד ב-2 באוקטובר 1994) הוא כדורגלן ליטאי המשחק בקורק סיטי. הקשר שיחק בישראל בעירוני קריית שמונה ובהפועל נצרת עילית.

==קריירה==
סטנולביצ'יוס התחיל את הקריירה שלו באקרנאס. ב-5 באפריל 2011 הוא ערך את הופעת הבכורה שלו בקבוצה בתיקו 1–1 נגד סקונטו ריגה במסגרת הגביע הבלטי. כעבור שנה ערך את הופעת הבכורה שלו בליגה בתיקו 1–1 נגד באנגה. בעונת הפך סטנולביצ'יוס לשחקן הרכב ראשון. הוא סיים את העונה עם 30 הופעות ו-2 שערים, אך בתום העונה הקבוצה התפרקה וסטנולביצ'יוס קיבל בחזרה את כרטיס השחקן שלו. בפברואר חתם בטרקאי.

ב-3 בינואר 2016 חתם בעירוני קריית שמונה מליגת העל. התכנון המקורי של ראשי המועדון היה להחתים את השחקן ולהשאילו, אך בסופו של דבר הוחלט כי סטנולביצ'יוס יישאר במועדון.

בקיץ הושאל להפועל נצרת עילית מהליגה הלאומית. ב-29 ביוני 2017 חתם במכבי הרצליה.

אחרי כשנה וחצי כשחקן חופשי, ב-29 באפריל 2019 חתם בפוניבז'. ב-15 בפברואר חתם בדז'יוגאס טלז.

ביולי חתם בקורק סיטי מליגת העל האירית.

ב-9 באוקטובר 2015 ערך סטנולביצ'יוס את הופעת הבכורה שלו בנבחרת ליטא הצעירה בהפסד 0–3 לאירלנד.

==קישורים חיצוניים==

==הערות שוליים==

קטגוריה:כדורגלנים ליטאים
קטגוריה:קשרי כדורגל ליטאים
קטגוריה:כדורגלני אקרנאס
קטגוריה:כדורגלני טרקאי
קטגוריה:כדורגלני עירוני קריית שמונה
קטגוריה:כדורגלני הפועל נוף הגליל
קטגוריה:כדורגלני מכבי הרצליה
קטגוריה:כדורגלני נבחרת ליטא
קטגוריה:כדורגלנים זרים בישראל
קטגוריה:ספורטאים ליטאים בישראל
קטגוריה:ספורטאים זרים ברומניה
קטגוריה:ספורטאים זרים באירלנד
קטגוריה:ליטאים שנולדו ב-1994
הסינתזה האבולוציונית המודרנית

כמה רעיונות מרכזיים חברו יחד בתחילת המאה ה-20 כדי ליצור את הסינתזה המודרנית, כולל שונות גנטית, ברירה טבעית ותורשה מנדליאנית. איחוד זה פתר חלק מן הבעיות שנותרו בלתי פתורות ב[[דרוויניזם ודחק מגוון של תיאוריות אבולוציה לא-דרוויניות.<ref name="Gould216"></ref>]]
הסינתזה האבולוציונית המודרנית (באנגלית: modern evolutionary synthesis), הידועה גם בתור "הסינתזה החדשה" או "הסינתזה האבולוציונית", היא סינתזה שנעשתה במאה ה-20 בין מספר תחומי מחקר בביולוגיה ומספקת סקירה של תהליכי האבולוציה כפי שהם מקובלים כיום במחקר. את המושג טבע ג'וליאן הקסלי , נכדו של תומאס הקסלי, בשנת 1942, בספרו "אבולוציה: הסינתזה המודרנית".

הסינתזה נהגתה בין 1936 ל-1947. היא עושה שימוש במספר תחומים בביולוגיה, בהם גנטיקה, ציטולוגיה, סיסטמטיקה, בוטניקה, מורפולוגיה, אקולוגיה ופלאונטולוגיה, ומשקפת קונצנזוס לגבי אופן התנהלותה של האבולוציה. הסינתזה היא פיתוח של רעיונות קודמים בני המאה ה-19 מאת דרווין, גרגור מנדל, רעיונות הנאו-דרוויניזם ומחקר שנעשה על ידי גנטיקאים שעסקו באוכלוסיות בראשית המאה ה-20 ועד שנות השלושים שלה. הסינתזה איחדה בין חוקי התורשה של מנדל לבין עקרונות הברירה הטבעית והאבולוציה ההדרגתית.

הסינתזה הסבירה כיצד מקרואבולוציה, שקיומה נצפה גם בטבע וגם במחקרים פלאונטולוגיים, מתאפשרת בהינתן מיקרואבולוציה (שינוי ברמה המולקולרית, חקר הורשתם של גנים במרוצת הדורות, ויחסי הגומלין בין גנים באוכלוסיות נתונות).

ג'ון הלדיין ותאודוסיוס דובז'נסקי הם בין הגנטיקאים ששילבו בסינתזה האבולוציונית המודרנית את נושא הגנטיקה. חוקרים נוספים מתחום הגנטיקה של אוכלוסיות תרמו את ממד המחקר בנושא שינויי אללים באוכלוסיות נתונות, כפי שהודגם למשל בניסוי האבולוציה ארוכת הטווח של האי-קולי. חוקרים נוספים בתחום הסינתזה הם רונלד פישר, סיואל רייט, ארנסט מאייר, ג'ורג' גיילורד סימפסון וג'ורג' סטבינס .

חוקרים ובהם הפלאונטולוג סטיבן ג'יי גולד והביולוג ניילס אלדריג' שייסדו את תאוריית שיווי המשקל המקוטע בשנות השבעים, סבורים שבאבולוציה ההדרגתית משולבים מקטעים של אבולוציה מהירה, אך הסברה הזו, הגם שיש בה טענה לגבי קצב שונה של האבולוציה, מקבלת את הנחות היסוד של הסינתזה האבולוציונית המודרנית.

== ראו גם ==
* נושאי מחקר עדכניים בביולוגיה אבולוציונית
* הסינתזה האבולוציונית המורחבת

==הערות שוליים==

*
קטגוריה:תחומים בביולוגיה
קטגוריה:אקולוגיה
ויטלי זדורובצקי

ויטלי זדורובצקי (ברוסית: Вита́лий Здорове́цкий; נולד ב-8 במרץ 1992 במורמנסק, רוסיה), הוא יוטיובר אמריקאי-רוסי המוכר בזכות ערוץ היוטיוב שלו VitalyzdTv, שבו הוא מבצע שלל מתיחות, וניסויים חברתיים הזוכים למיליוני צפיות.

נכון ליוני 2019, לערוץ היוטיוב של זדורובצקי יש יותר מ-1,500,000,000 (מיליארד וחמש מאות מיליון) צפיות והגיע ל -10 מיליון משתמשים רשומים.

== ביוגרפיה ==
ויטלי זדורובצקי נולד וגדל במורמנסק שברוסיה, ולאחר מכן עבר לאודסה שבאוקראינה. מאוחר יותר היגרה משפחתו לפלורידה, שם למד בתיכון קהילתי "ויסטה" במשך כשנתיים.

מגיל צעיר ניסה זדורובצקי להפוך לסקייטר מקצועי ואף הפיק כמה סרטוני סקייטינג כדי למשוך ספונסרים. אך בשל פציעות שנגרמו לו בעת החלקה על סקייטבורד נאלץ לוותר על קריירה זו.

הוא מתגורר עם אמו בפלורידה.

בשנת 2016 יצא סרט שבו ויטלי כיכב כשחקן ראשי יחד עם עוד 2 כוכבי מתיחות ביוטיוב. שמו של הסרט Natural Born Pranksters.

== קישורים חיצוניים ==

* 

* [https://www.youtube.com/user/VitalyzdTv הערוץ הרשמי של ויטלי זדורובצקי ביוטיוב]

קטגוריה:יוטיוברים אמריקאים
קטגוריה:מהגרים מרוסיה לארצות הברית
קטגוריה:אמריקאים שנולדו ב-1992
ציון גזית

ציון גזית אלוף-משנה במילואים בצה"ל, שירת כמפקד גדוד שקד וכמפקד עוצבת ברעם.

==שירותו הצבאי==
עם גיוסו לצה"ל שובץ גזית בחטיבת גולני. בגולני עבר מסלול הכשרה כלוחם, קורס מ"כים חי"ר וקורס קציני חי"ר. עם סיום הקורס שב לחטיבה ושימש כמפקד מחלקה ופלוגה. בשנת 1982 פיקד גזית על פלוגת הנ"ט של חטיבת גולני. בשנים 1984-1986 שימש גזית כמפקד גדוד שקד והוביל אותו בעת הלחימה בדרום לבנון. לאחר מכן שימש גזית במספר תפקידי מטה ופיקוד. בשנים 1995–1996 פיקד על עוצבת ברעם והוביל את הלחימה בגזרה המערבית של דרום לבנון. גזית פרש מצה"ל בדרגת אל"ם.
==הערות שוליים==

קטגוריה:מפקדי עוצבת ברעם
קטגוריה:מפקדי גדודים בחטיבת גבעתי
קטגוריה:אלופי-משנה בצה"ל
קטגוריה:ישראלים שנולדו במאה ה-20
קטגוריה:מפקדי פלוגות במלחמת לבנון הראשונה
קטגוריה:חיילי חיל הרגלים במלחמת לבנון הראשונה
נמניה ניקוליץ' (כדורגלן מונטנגרי)

נמניה ניקוליץ (במונטנגרית: Немања Николић; נולד ב-1 בינואר 1988) הוא כדורגלן מונטנגרי המשחק בעמדת הקשר בקולובארה ובנבחרת מונטנגרו.

==קריירה==
ניקוליץ' התחיל את הקריירה שלו במחלקת הנוער של OFK בלגרד. כאשר סיים את גיל הנוער נרכש על ידי הכוכב האדום בלגרד ומיד לאחר מכן הושאל לזלטיבור וודה ובהמשך חזר לליגה המונטנגרית כאשר הושאל לגרבאלי. בעונת חזר לכוכב האדום, עמה זכה בגביע הסרבי. בעונה שלאחר מכן הושאל לספרטק סובוטיצה. בקיץ עזב באופן רשמי את הכוכב האדום וחזר למועדון נעוריו, OFK בלגרד, בו שיחק שנה וחצי.

בינואר חתם ניקוליץ' בדינמו מינסק מליגת העל הבלארוסית, במדיה שיחק שנה וחצי וערך 74 הופעות בכל המסגרות, בהן כבש שמונה שערים. ביולי חתם בבאטה בוריסוב, עמה זכה באליפות בלארוס ובמדיה שיחק בשלב הבתים של ליגת האלופות. בסך הכל ערך 22 הופעות במדי הקבוצה בכל המסגרות, בהן כבש שלושה שערים.

ב-3 בפברואר 2016 הגיע ניקוליץ' לישראל וחתם לעונה וחצי בקבוצת הפועל תל אביב. ארבעה ימים לאחר מכן כבר פתח בהרכב הקבוצה בדרבי מול מכבי תל אביב, במשחק שהסתיים בתיקו 1–1. ב-19 במרץ 2016 כבש לראשונה במדי הפועל תל אביב, כאשר הבקיע צמד שערים בניצחון החוץ 3–0 על הפועל כפר סבא במסגרת המחזור הראשון של הפלייאוף התחתון בליגת העל. בסך הכל כבש שלושה שערים והוסיף ארבעה בישולים בעשר הופעות ליגה עד תום העונה. באוגוסט 2016 האריך את חוזהו בקבוצה לשנתיים נוספות, ומונה לקפטן הקבוצה. ב-14 בדצמבר 2016, עקב בעיות כלכליות אליהם נקלע המועדון, שוחרר ניקוליץ' מהקבוצה.

ב-10 בפברואר 2017 חתם בקבוצת ווז'דובאץ מליגת העל הסרבית. בנובמבר 2017 חזר לישראל וחתם בקבוצת הפועל רעננה. בינואר הוקפא לאחר החתמתו של מילוש זמאן, וב-23 במרץ 2019 חתם במינסק מליגת העל הבלארוסית.

ביולי חזר ניקוליץ' לווז'דובאץ. בקיץ 2020 חתם בטולזה סיטי הבוסנית.

ב-25 בינואר 2021, ניקוליץ' חתם בגריפצ'אר.

ב-15 ביולי 2021 ניקוליץ' חתם בקולובארה.

===נבחרת לאומית===
ב-12 באוגוסט 2009 ערך ניקוליץ' את הופעת הבכורה שלו בנבחרת מונטנגרו, בניצחון 2–1 נגד . במשחקי מוקדמות יורו 2016 ערך ניקוליץ' ארבע הופעות, ובמוקדמות מונדיאל 2018 שותף בשני משחקים.

==קישורים חיצוניים==

* 

==הערות שוליים==

קטגוריה:כדורגלנים מונטנגרים
קטגוריה:קשרי כדורגל מונטנגרים
קטגוריה:פודגוריצה: כדורגלנים
קטגוריה:כדורגלני הכוכב האדום בלגרד
קטגוריה:כדורגלני OFK בלגרד
קטגוריה:כדורגלני דינמו מינסק
קטגוריה:כדורגלני באטה בוריסוב
קטגוריה:כדורגלני הפועל תל אביב
קטגוריה:כדורגלני ווז'דובאץ
קטגוריה:כדורגלני הפועל רעננה
קטגוריה:כדורגלני מינסק
קטגוריה:כדורגלני קולובארה
קטגוריה:כדורגלני נבחרת מונטנגרו
קטגוריה:כדורגלנים זרים בישראל
קטגוריה:ספורטאים מונטנגרים בסרביה
קטגוריה:ספורטאים מונטנגרים בבלארוס
קטגוריה:ספורטאים מונטנגרים בישראל
קטגוריה:ספורטאים זרים בבוסניה והרצגובינה
קטגוריה:מונטנגרים שנולדו ב-1988
אנטוניו מרשיץ'

אנטוניו מרשיץ (בקרואטית: Antonio Mršić; נולד ב-5 ביוני 1987) הוא כדורגלן קרואטי המשחק באומרנייספור בעמדת הקשר.

==קריירה==
מרשיץ' התחיל את הקריירה שלו במחלקת הנוער של נ.ק. זאדאר. כאשר סיים את גיל הנוער עבר לולביט בנוקבאץ מהליגות הנמוכות במדינתו. כעבור שנה חתם באימוצקי מליגת המשנה בה אביו שימש כמאמן. לאחר שאביו עזב את המועדון לטובת פרימורץ ביאוגרד עזב מרשיץ' עמו.

בקיץ חזר למועדון נעוריו בו שיחק במשך 4 עונות. בקיץ חתם בר.נ.ק. ספליט.

ב-22 בינואר 2016 חתם לעונה וחצי בבני יהודה תל אביב שהיא הקבוצה הראשונה שלו מחוץ לקרואטיה.

ב-31 בינואר 2018 מרשיץ' הושאל לבני סכנין עד לסיום העונה.

ב-15 באוגוסט 2018 מרשיץ' שוחרר מבני יהודה וחתם בהפועל ראשון לציון.

ב-30 ביולי 2019 חתם מרשיץ' במכבי אחי נצרת, אך כעבור שבוע חתם בבליקשירספור מהליגה הטורקית השנייה.

ב-9 באוגוסט 2021 מרשיץ' חתם באומרנייספור.

בקיץ חתם באאנדראכט אאלסט מהליגה הבלגית השנייה.

==תארים==
;בני יהודה תל אביב
*גביע המדינה: 2016/2017

==קישורים חיצוניים==

==הערות שוליים==

קטגוריה:כדורגלנים קרואטים
קטגוריה:קשרי כדורגל קרואטים
קטגוריה:כדורגלני זאדאר
קטגוריה:כדורגלני ספליט
קטגוריה:כדורגלני בני יהודה תל אביב
קטגוריה:כדורגלני בני סכנין
קטגוריה:כדורגלני הפועל ראשון לציון
קטגוריה:כדורגלני אומרנייספור
קטגוריה:כדורגלני אאנדראכט אאלסט
קטגוריה:כדורגלנים זרים בישראל
קטגוריה:ספורטאים קרואטים בישראל
קטגוריה:ספורטאים קרואטים בטורקיה
קטגוריה:ספורטאים זרים בבלגיה
קטגוריה:קרואטים שנולדו ב-1987
מוטל סקציאר

מוטל סקציאר (ביידיש: מאָטל סאַקציער; 11 בינואר 1907–1987) היה משורר יידי.

==ביוגרפיה==
נולד בעיירה לאובה שבבסרביה. אביו, אברהם היה חייט. את חינוכו קיבל בתלמוד תורה ובגימנזיום בקישינב. בשנות העשרים הוא היה פועל בבוקרשט, שם גם פרסם לראשונה את שיריו בכתב עת יידיש ב-1928, כמו כן באותה שנה החל ללמוד בסמינר למורים בווינה. שנה לאחר מכן הוא עבר לפריז ועבד שם במפעל. ב-1931 הוא חזר לרומניה, שם השתתף בפעילותו של חוג ספרותי רומניה הצעירה שהתגבש סביב כתב העת הספרותי שטויבן בעריכתו של יעקב שטיינברג, חוץ מסקציאר עם החוג נמנו גם יעקב יקיר, הרץ ריבקין, יחיאל שרייבמן, הרש-ליב קז'בר, צבי צלמן ואחרים. בין 1934–1936 סקציאר היה מזכירו של שבועון ספרותי די וואך (שבוע) בעריכתו של משה אלטמן.

ב-1936 בבוקרשט יצא לאור קובץ השירים הראשון שלו, דערפֿאַר.

ב-1940 הוא עזב את רומניה ועבר לבסרביה שזה עתה סופחה לברית המועצות. הוא היה אחד המייסדים של התיאטרון היידי בקישינב.

עם פרוץ מלחמת העולם השנייה הוא התפנה לאוזבקיסטן, יותר מאוחר גויס לצבא האדום ושירת במשך שנה בגדוד בניה. לאחר השחרור עבד כמזכיר הספרותי של התיאטרון של סידי טל. לאחר המלחמה עבר לצ'רנוביץ, יחד עם התיאטרון. 

ב-1949 נעצר יחד עם מספר סופרים יהודיים. הוא נשלח ל-10 שנות עבודות כפייה. שוחרר ב-1955, עבד בתור במאי תיאטרון בצ'רנוביץ וקישינב, המשיך את שיתוף הפעולה עם התיאטרון של סידי טל, בשביל תיאטרון זה כתב מחזה אין א גוטער שעה (בשעה טובה, 1959). החל מ-1961 פרסם את שיריו בסאוועטיש היימלאנד, שהיה לכתב העת היידי היחיד שיצא לאור בברית המועצות.

ב-1972 קיבל אישור לעלות ובאותה שנה עשה כן. בארץ הוא פרסם את עבודותיו בדי גאלדענע קייט, ירושלימער אלמאנאך, ביי זיך וישראל שטימע. כמו כן במהלך שנות השבעים והשמונים פרסם מספר ספרים.

סקציאר הלך לעולמו בתל אביב בשנת 1987.
בנו הוא הפסל הישראלי ברוך סקציאר.

==חיבוריו==
* דערפֿאַר, בוקרשט, 1936.
* מיט פֿאַרבאָטענעם בלײַער, תל אביב, 1977.
* שײַטער בײַם װעג, תל אביב, 1978.
* טױבן אױף אַנטענע, תל אביב, 1982.
* אַ שפּור אױפֿן װעג, תל אביב, 1986.

==קישורים חיצוניים==
* 
* 

קטגוריה:משוררים כותבי יידיש
קטגוריה:יהודים מבסרביה
קטגוריה:משוררי יידיש סובייטים
קטגוריה:יהודים סובייטים
קטגוריה:עולים בשנות ה-1970
קטגוריה:ישראלים שנולדו ב-1907
קטגוריה:ישראלים שנפטרו ב-1987
DIS

DIS (ראשי תיבות של: Distributed Interactive Simulation) הוא שמו של סטנדרט של IEEE עבור סימולציות  זמן-אמת של הדמיית מלחמה ברמת פלטפורמות, עם ביזור על פני שרתים רבים הנמצאת בשימוש בעיקר בארגונים צבאיים ובמידה רבה גם בתחום חקר החלל והרפואה.

DIS מוגדר כסטנדרט סימולציה בשימוש רשמי של משרד ההגנה האמריקאי (ה-DoD).

== ראו גם ==
* HLA

== קישורים חיצוניים ==
* [http://open-dis.sourceforge.net/Open-DIS.html מימוש תקן (קוד פתוח) Open-DIS], באתר Sourceforge

קטגוריה:סימולציה
קטגוריה:תקני IEEE
קטגוריה:טכנולוגיית זמן אמת
רחמים כהן

רחמים כהן (נולד ב-1960) שירת בצה"ל כמפקד גדוד 890 וכמפקד עוצבת הגולן. הורשע בהתנהגות שאינה הולמת והורד מדרגת אלוף-משנה לדרגת סרן.

==שירות צבאי==
כהן התגייס לצה"ל, התנדב לצנחנים ושובץ בגדוד 202. עבר מסלול הכשרה כלוחם, קורס מ"כים חי"ר וקורס קציני חי"ר. עם סיום הקורס שב לחטיבה ומונה למפקד מחלקה. לאחר מכן שימש כמפקד פלוגה. הועלה לדרגת סא"ל לאחר שמונה למפקד גדוד 890 בין השנים 1993–1994. בהמשך שימש כחבר בוועדת חקירה לבדיקת אסון השריפה בוואדי סלוקי. בשנים 1997–1999 שימש כמפקד עוצבת הגולן בדרגת אל"ם.

בשנת 1999 הועמד לדין והואשם בביצוע מעשים מגונים בארבע חיילות שהיו כפופות לו, וכן יוחסה לו עבירה של התנהגות שאינה הולמת. בשנת 2004, במסגרת עסקת טיעון, הוא הורשע בהתנהגות בלתי הולמת והורד לדרגת סרן.

לאחר שחרורו מצה"ל עבד בחברת "סולתם מערכות". בשנת 2021 מונה לאיש השיווק של מתקן האימונים האזרחי של אלביט מערכות במחנה נחל שורק.

==הערות שוליים==

קטגוריה:מפקדי עוצבת הגולן
קטגוריה:מפקדי גדודים בחטיבת הצנחנים
קטגוריה:מורשעים בדין בישראל
קטגוריה:קציני צה"ל שהורדו בדרגה
קטגוריה:ישראלים שנולדו ב-1960